cyanic-selkie/wikianc huggingface dataset:
ซาซากิ
ซะซะกิ หรือ ซาซากิ สามารถหมายถึง
นามสกุลบุคคลญี่ปุ่น
ซะซะกิ หรือ ซาซากิ เป็นนามสกุลบุคคลญี่ปุ่น สามารถหมายถึงบุคคลและตัวละครการ์ตูนต่อไปนี้
วัสดุ
วัสดุ หรือ วัตถุดิบ (material) เป็นแก่นสารทางวัตถุที่ใช้ในกระบวนการผลิต เป็นวัตถุในขั้นแรกที่ได้มาจากแหล่งวัตถุดิบก่อนจะนำไปแปรรูปเป็นผลิตผล สำหรับการอุปโภคหรือบริโภค
ประเภทของวัสดุ อาจจำแนกตามสสารที่ประกอบเป็นวัสดุ เช่น ไม้ กระดาษ กระจก ปูนซิเมนต์ หรือ จำแนกตามการใช้งานเช่น วัสดุก่อสร้าง วัสดุอุตสาหกรรม วัสดุตกแต่ง
บูเลอวาร์ด
บูเลอวาร์ด (boulevard) คือถนนกว้างที่มีหลายช่องจราจรและมีต้นไม้ประดับอยู่บริเวณด้านข้างหรือเกาะกลางตลอดทาง มักเป็นเส้นทางสายหลักหรือสายใหญ่ของเมืองที่มีการสัญจรหนาแน่น
คำว่า boulevard มาจากภาษาฝรั่งเศสซึ่งเดิมหมายถึงพื้นผิวเรียบของเชิงเทิน และต่อมาหมายถึงทางเดินที่ถูกสร้างขึ้นแทนที่ป้อมปราการที่รื้อถอนไปแล้ว โดยเป็นคำยืมจากภาษาดัตช์คำว่า  ซึ่งหมายถึง มุขป้อม
ฌูแอล กัชตรู ปือไรรา
ฌูแอล ดีนึช กัชตรู ปือไรรา (Joel Dinis Castro Pereira; เกิด 28 มิถุนายน 2539) เป็นนักฟุตบอลอาชีพชาวสวิสเชื้อสายโปรตุเกสในตำแหน่งผู้รักษาประตู ปัจจุบันเล่นให้กับแอร์กาเซ วาลไวก์ ในเอเรอดีวีซี
แมนเชสเตอร์ยูไนเต็ด
ปือไรราเป็นชาวโปรตุเกส แต่เกิดและเติบโตที่เมืองเล็ก ๆ แห่งหนึ่งในประเทศสวิตเซอร์แลนด์ เริ่มต้นเส้นทางการเป็นนักฟุตบอลด้วยการเข้าร่วมทีมเยาวชนของสโมสรเนอชาแตลซามักซ์เมื่อ พ.ศ. 2552 เมื่ออายุได้ 13 ปีก่อนจะย้ายมาร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2555 ขณะอายุได้ 16 ปีและได้มีการขยายสัญญาออกไปเมื่อวันที่ 13 สิงหาคม พ.ศ. 2558 ก่อนที่อีก 2 เดือนต่อมา เขาจะย้ายไปร่วมทีมรอชเดลด้วยสัญญายืมตัวและย้ายกลับมาหลังสัญญายืมตัวสิ้นสุดลงเมื่อวันที่ 3 มกราคม พ.ศ. 2559
วันที่ 26 กุมภาพันธ์ พ.ศ. 2559 ลูวี ฟัน คาล ผู้จัดการทีมชุดใหญ่ในขณะนั้นเรียกตัวปือไรราขึ้นมาร่วมซ้อมกับทีมชุดใหญ่และมีชื่อเป็นตัวสำรองในศึกยูฟ่ายูโรปาลีกรอบ 32 ทีมสุดท้าย นัดที่ 2 ที่ทีมปีศาจแดงเปิดบ้านเอาชนะทีมมิดทึลลันไปได้ 5–1 แต่ในนัดนั้นปือไรราไม่ได้ลงสนาม และปือไรราได้ถูกยืมตัวไปร่วมทีมบือลือเน็งซึชเมื่อวันที่ 31 สิงหาคม พ.ศ. 2559 และสัญญาสิ้นสุดลงเมื่อวันที่ 5 มกราคม พ.ศ. 2560 เนื่องจากผู้รักษาประตูมือ 3 ของทีมปีศาจแดงอย่างแซม จอห์นสโตน ถูกยืมตัวไปเล่นให้กับทีมแอสตันวิลลา ทำให้ปือไรราได้ขยับขึ้นมาเป็นมือ 3 แทน
ปือไรราได้ลงประเดิมสนามเป็นครั้งแรกให้กับทีมชุดใหญ่ในศึกเอฟเอคัพ รอบ 4 นัดที่ทีมปีศาจแดงเปิดบ้านเอาชนะทีมวีแกนแอทเลติกไปได้ 4–0 โดยลงมาเป็นตัวสำรองแทนเซร์ฆิโอ โรเมโร นายทวารมือ 2 ที่เป็นตัวจริงในนัดนั้นในนาที่ 80 และปือไรราได้ประเดิมสนามเป็นตัวจริงครั้งแรกให้กับทีมชุดใหญ่ในพรีเมียร์ลีกนัดสุดท้ายของฤดูกาล 2016–17 ในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไปได้ 2–0
สัมมาสัมพุทธเจ้า
พระสัมมาสัมพุทธเจ้า (สมฺมา นิบาต + สํ- อุปสรรค + พุทฺธ (พุธฺ ธาตุ + -ต ปัจจัยในกิริยากิตก์)) แปลว่า พระผู้ตรัสรู้เองโดยชอบ คือผู้ตรัสรู้อย่างสมบูรณ์แบบ
ขนมเกสรลำเจียก
ขนมเกสรลำเจียก เป็นขนมพื้นบ้านที่เป็นเอกลักษณ์ ของจังหวัดอ่างทอง โดยทำจากแป้งข้าวเหนียวผสมน้ำกะทิ ร่อนผ่านตะแรงลงในกะทะร้อนๆ เป็นแผ่นบาง ม้วนใส่ไส้มะพร้าวขูด กวนกับน้ำตาล ต้องรับประทานตอนร้อนๆ เนื้อแป้งจะนุ่มลิ้น รสชาติหวาน หอมกลิ่นใบเตย
สัมมาสัมพุทธเจ้า
พระสัมมาสัมพุทธเจ้า เป็นพระเนมิตกนามของพระพุทธเจ้าที่ทรงได้รับเพราะทรงรู้แจ้งสรรพธรรม กล่าวคืออริยสัจธรรม ๔ ประการด้วยพระองค์เอง มิได้ทรงศึกษาเล่าเรียนหรือฟังจากผู้อื่นมาก่อน แต่สรรพธรรมเหล่านี้เกิดปรากฏแก่พระองค์เองด้วยอำนาจการได้บรรลุพระสัมมาสัมโพธิญาณ
พระนามของพระพุทธเจ้านอกจากนี้ยังมีอีก เช่นพระมหามุนี พระบรมศาสดา เป็นต้น
แคล-คอมพ์ อีเล็คโทรนิคส์ (ประเทศไทย)
บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) (CAL-COMP ELECTRONICS (THAILAND) PUBLIC CO., LTD. ชื่อย่อ:CCET) จดทะเบียนจัดตั้งบริษัทเมื่อวันที่ 4 ธันวาคม 2532 เพื่อประกอบธุรกิจเป็นผู้ผลิตและจัดจำหน่ายผลิตภัณฑ์อีเล็คโทรนิคส์ โดยส่วนใหญ่เป็นการผลิตภายใต้เครื่องหมายการค้าของลูกค้าในรูปแบบของ Original Equipment Manufacturing (OEM)
ชนชั้นกลาง
ในระบบทุนนิยม แรกเริ่ม "ชนชั้นกลาง" หมายความถึง ชนชั้นกระฎุมพี (bourgeoisie) ต่อมา เมื่อมีการแบ่งแยกชนชั้นมากขึ้นเมื่อสังคมทุนนิยมเกิดการพัฒนา คำนี้เป็นไวพจน์กับคำว่า ชนชั้นนายทุนน้อย (petite bourgeoisie)
มีการเติบโตของชนชั้นกลางทั่วโลกอย่างมีนัยสำคัญ ในเดือนกุมภาพันธ์ 2552 ดิอีโคโนมิสต์ ยืนยันว่าประชากรกว่ากึ่งหนึ่งของโลกจัดเป็นชนชั้นกลาง เนื่องจากการเติบโตอย่างรวดเร็วของชนชั้นกลางในประเทศกำลังพัฒนา ลักษณะของชนชั้นกลางคือมีรายได้ที่หักค่าใช้จ่ายพื้นฐาน (discretionary income) พอสมควร จึงไม่ต้องอยู่แบบอดมื้อกินมื้อแบบคนยากจน และนิยามว่าเป็นรายได้เหลือตั้งแต่ประมาณหนึ่งในสามขึ้นไปสำหรับการใช้จ่ายอย่างอื่นนอกจากค่าอาหารและที่อยู่อาศัยพื้นฐาน
ชุมทางหาดใหญ่ (ภาพยนตร์)
ชุมทางหาดใหญ่ หรือชื่ออื่น หนึ่งต่อเจ็ด ตอนใหม่ เป็นภาพยนตร์ไทยที่ออกฉายในปี พ.ศ. 2509 ในระบบถ่ายทำฟิล์ม 16 มม., สี เป็นผลงานกำกับของ ส.อาสนจินดา เป็นหนึ่งในภาพยนตร์ชุด หนึ่งต่อเจ็ด นำแสดงโดย มิตร ชัยบัญชา, เพชรา เชาวราษฎร์, ไอดา หลิน, ปรียา รุ่งเรือง, ทักษิณ แจ่มผล, รุจน์ รณภพ และ ส.อาสนจินดา รับบทเป็น จ่าดับ จำเปาะ ภาพยนตร์เรื่องนี้ได้ไปถ่ายทำถึงอำเภอหาดใหญ่ จังหวัดสงขลา ตลอดทั้งเรื่อง ภาพยนตร์เรื่องนี้เข้าฉายเมื่อวันที่ 31 มีนาคม พ.ศ. 2509 ที่โรงภาพยนตร์ควีนส์
เนื้อเรื่อง
มิตร ชัยบัญชา รับบทเป็น พ.ต.ต. ทนนัก เสนาประจักษ์ ผู้ปลอมตัวมายังหาดใหญ่เพื่อสืบคดีของจอมโจร มะเซ็งกะ ที่ถูกกล่าวหาว่ายิงตำรวจตาย และไปอาศัยอยู่กับ ลีกิมซัว หัวหน้าผู้ก่อการร้ายไร้ชาติ แต่ทันทีที่ทนนักไปถึง เขากลับถูกลูกน้องของลีกิมซัวจับตัว จึงต้องแสร้งเป็นบ้า เหตุการณ์บานปลายจน จ่าดับ จำเปาะ กับเหล่า 7 ประจัญบาน ต้องออกโรงมาช่วยปราบปรามเหล่าร้าย
มิดเวย์
มิดเวย์ อาจหมายถึง
ตัวละครในโอซาร์ก
โอซาร์ก เป็นละครชุดของสหรัฐอเมริกาที่เผยแพร่ทางเน็ตฟลิกซ์ โดยเป็นเรื่องราวของครอบครัวเบิร์ด ที่ต้องย้ายครอบครัวจากชิคาโกมายังโอซาร์ก เพื่อทำการฟอกเงินให้กับกลุ่มค้ายาเสพติดรายใหญ่จากประเทศเม็กซิโก จนกระทั่งได้เข้าไปตกอยู่ในสถานการณ์ต่างๆ เช่นการพัวพันกับคดีฆาตกรรม เผชิญหน้ากับกลุ่มมาเฟีย การดิ้นรนเอาชีวิตรอด หรือแม้กระทั่งการรับมือกับพฤติกรรมของลูกๆ จนเหตุการณ์บานปลายมากขึ้น
รายนามผู้ประกาศข่าวและผู้รายงานข่าวช่อง 7HD
รายนามผู้ประกาศข่าวและผู้รายงานข่าว ช่อง 7HD เรียงชื่อตามลำดับอักษร
ตัวละครในโอซาร์ก
โดยรายชื่อตัวละครประกอบด้วยรายชื่อ ตัวละครหลัก, ตัวละครสมทบ และ นักแสดงรับเชิญ
มาร์ติน เบิร์ด หรือ มาร์ตี
มาร์ติน เบิร์ด หรือ มาร์ตี (แสดงโดย เจสัน เบตแมน; ฤดูกาลที่ 1-4) สามีของเวนดี เบิร์ด เป็นพ่อของชาร์ลอตต์และโจนาห์ ผู้มีวาทศิลป์และเชี่ยวชาญทางบัญชีการเงิน เป็นเจ้าของบริษัทให้คำปรึกษาทางการเงินในชิคาโก เขาและหุ้นส่วนรับจ้างฟอกเงินให้กับโอมาร์ นาบาร์โร ผ่านทาง กามิโน เดล รีโอ หรือ "เดล" สมาชิกระดับสูงที่เป็นตัวแทน เดล จับได้ว่าหุ้นส่วนของมาร์ตีแอบยักยอกเงิน จึงฆ่าผู้เกี่ยวข้องทั้งหมด ส่วนมาร์ตีต้องแสดงความรับผิดชอบเพื่อรักษาชีวิตรอดด้วยการด้วยการฟอกเงินจำนวนมหาศาลที่โอซาร์กเป็นการตอบแทน
เวนดี เบิร์ด
เวนดี เบิร์ด หรือชื่อเดิม เวนดี เดวิส (แสดงโดย ลอรา ลินนีย์; ฤดูกาลที่ 1-4) ภรรยาของมาร์ตี เบิร์ด ,แม่ของชาร์ลอตต์และโจนาห์ และเป็นพี่สาวของ เบนจามิน เดวิส
เวนดี มีความสัมพันธ์ที่ไม่ค่อยดีกับพ่อของตัวเองจึงหนีออกจากบ้านตั้งแต่เป็นวัยรุ่นโดยจำเป็นต้องทิ้งเบนจามินน้องชายที่เป็นโรคไบโพลาร์ขั้นรุนแรงไว้กับพ่อ เวนดีมีความสามารถด้านการเจรจากับนักการเมืองและผู้มีอิทธิพล โดยเธอเคยทำงานเป็นที่ปรึกษาด้านการหาเสียงและเรียกคะแนนนิยมให้กับพรรคการเมืองและเคยทำงานให้กับ บารัค โอบามา เมื่อครั้งหาเสียงเป็นสมาชิกวุฒิสภาแห่งรัฐอิลลินอยส์ แต่กลับต้องออกจากงานที่เธอรักหลังคลอดชาร์ลอตต์ ลูกสาวคนโต จากนั้นเธอเป็นโรคซึมเศร้าหลังจากแท้งลูกคนที่ 3 จากอุบัติเหตุทางรถยนต์ เวนดี มีความสัมพันธ์ที่ห่างเหินกับสามีจึงแอบไปคบชู้กับ แกรี ซิลเวอร์เบิร์ก ทนายความสูงอายุ และนัดมีเพศสัมพันธ์กับชายชู้อยู่บ่อยๆ
หลังจากย้ายไปที่โอซาร์ก ช่วงแรกเวนดี้ก็ได้ทำงานเป็นนายหน้าอสังหาริมทรัพย์ และต่อมาเธอก็ใช้ประโยชน์จากประสบการณ์ทางด้านการเมืองของเธอในการโน้มน้าวให้ชาร์ลส์ วิลค์ส มหาเศรษฐีผู้ใจบุญอนุมัติการสร้างสถานกาสิโนเพื่อใช้ในการฟอกเงินให้กับกลุ่มนาบาร์โร
เวนดี้ เริ่มทำให้ครอบครัวเบิร์ดมีอำนาจในเขตโอซาร์กมากขึ้นเรื่อยๆ จนเธอเกิดความทะเยอทะยานและลุ่มหลงสถานะผู้มีอิทธิพลที่เธอได้รับ โดยเธอร่วมมือกับ เฮเลน เพียร์ซ ทนายสาวเลือดเย็นของกลุ่มนาบาร์โรในการกำจัด "เคด แลงมอร์" อาชญากรท้องถิ่นประจำโอซาร์กซึ่งเป็นพ่อของ รูธ แลงมอร์ โดยการที่เธอได้รับการสนับสนุนและได้รับความไว้ใจจากกลุ่มนาบาร์โรกระตุ้นความทะเยอทะยานส่วนตัวของเธอมากขึ้น ในขณะที่สถานะสามีภรรยาของเธอและมาร์ตี รวมถึงความสัมพันธ์ในครอบครัวระหว่างเธอและลูกๆ ดูจะย่ำแย่ลงเรื่อยๆ
สถานการณ์ยิ่งซับซ้อนขึ้นไปอีกเมื่อ เบนจามิน เดวิส หรือ "เบน" น้องชายของเวนดี ที่อาศัยอยู่ด้วยกันโดยยังไม่ทราบว่าพี่สาวและพี่เขยทำการฟอกเงินให้กับพวกค้ายาเสพติด ได้เริ่มคบหากับ รูธ แลงมอร์ และเลิกกินยารักษาโรคไบโพลาร์ ซึ่งทำให้พฤติกรรมของเขาควบคุมยากและเสี่ยงต่อความลับของครอบครัวมากขึ้น
ชาร์ลอตต์ เบิร์ด
ชาร์ลอตต์ เบิร์ด (แสดงโดย โซเฟีย ฮับลิตซ์; ฤดูกาลที่ 1-4) ลูกสาวคนโตของมาร์ตีและเวนดี เป็นพี่สาวของโจนาห์ เธอย้ายตามพ่อกับแม่มาที่โอซาร์กโดยที่ยังไม่ทราบเหตุผลในช่วงแรก แม้เธอจะเคยขอออกจากบ้านเนื่องจากมีความสัมพันธ์ที่ไม่ดีกับเวนดี และอึดอัดกับสถานการณ์ของครอบครัวแต่ภายหลังเธอได้มีส่วนบริหารจัดการกิจการต่างๆที่ครอบครัวใช้ฟอกเงิน
ชาร์ลอตต์ เคยคบหากับไวแอตต์ แลงมอร์ ลูกพี่ลูกน้องของรูธ ในช่วงที่เรียนอยู่โรงเรียนเดียวกัน ก่อนที่ทั้งคู่จะเลิกกันหลังเรียนจบ โดยไวแอตต์ ไปทำงานที่ไร่ฝิ่นของตระกูลสเนลล์ ส่วนชาร์ลอตต์ บริหารกิจการของตระกูลเบิร์ด
เจ้าหญิงมาเรีย อเมเลียแห่งบราซิล
เจ้าหญิงมาเรีย อเมเลียแห่งบราซิล (1 ธันวาคม ค.ศ. 1831 - 4 กุมภาพันธ์ ค.ศ. 1853) ทรงเป็นเจ้าหญิงแห่งจักรวรรดิบราซิลและเป็นพระนางจึงเป็นพระบรมวงศานุวงศ์บราซิลสายราชวงศ์บราแกนซา พระราชบิดาของพระนางคือ จักรพรรดิเปดรูที่ 1 แห่งบราซิล พระประมุขพระองค์แรกแห่งบราซิล และพระราชมารดาคือ เจ้าหญิงอเมลีแห่งเลาช์เทนเบิร์ก เป็นพระราชธิดาเพียงพระองค์เดียวในการอภิเษกสมรสครั้งที่สองของพระราชบิดา เจ้าหยิงมาเรีย อเมเลียประสูติในฝรั่งเศสหลังจากการสละราชบัลลังก์ของจักรพรรดิเปดรูที่ 1 ให้แก่พระราชโอรสคือ จักรพรรดิเปดรูที่ 2 แห่งบราซิล ก่อนที่เจ้าหญิงมาเรีย อเมเลียจะมีพระชนมายุได้หนึ่งเดือน จักรพรรดิเปดรูที่ 1 เสด็จไปที่โปรตุเกสเพื่อฟื้นฟูราชบัลลังก์ให้แก่พระราชธิดาพระองต์โตในการอภิเษกสมรสครั้งแรกของพระองค์คือ สมเด็จพระราชินีนาถมาเรียที่ 2 แห่งโปรตุเกส เป็นพระราชปนัดดาบุญธรรมของจักรพรรดินโปเลียนที่ 1 เเห่งฝรั่งเศส พระองค์ทรงทำสงครามและประสบความสำเร็จในการขับไล่พระอนุชาของพระองค์คือ พระเจ้ามิเกลแห่งโปรตุเกส ผู้ทำการช่วงชิงราชบัลลังก์ของพระนางมาเรียที่ 2
เพียงไม่กี่เดือนหลังจากได้รับชัยชนะ จักรพรรดิเปดรูที่ 1 เสด็จสวรรคตด้วยวัณโรค พระราชมารดาของเจ้าหญิงมาเรีย อเมเลียนำพระนางไปที่โปรตุเกส ที่ที่ทรงดำรงพระชนม์ชีพส่วนใหญ่โดยไม่ทรงเคยเสด็จไปยังบราซิลเลย รัฐบาลบราซิลปฏิเสธที่จะสถาปนาให้เจ้าหญิงมาเรีย อเมเลียเป็นพระบรมวงศานุวงศ์บราซิลเนื่องมาจากทรงประสูติในต่างประเทศ แต่เมื่อพระเชษฐาต่างพระมารดาของพระนางคือ จักรพรรดิเปดรูที่ 2 ทรงบรรลุนิติภาวะในปีพ.ศ. 2383 พระองค์ก็เข้าแทรกแซงให้เจ้าหญิงได้รับสิทธินี้สำเร็จ
เจ้าหญิงมาเรีย อเมเลียทรงหมั้นกับอาร์คดยุกแม็กซีมีเลียนแห่งออสเตรียในต้นปีค.ศ. 1852 แต่ก่อนการอภิเษกสมรส เจ้าหญิงทรงพระประชวรด้วยวัณโรคและทรงถูกนำพระองค์ไปที่ฟุงชาลเมืองหลวงของหมู่เกาะมาเดราของโปรตุเกส แม้ว่าสภาพภูมิอากาศจะดีต่อสุขภาพ แต่พระพลานามัยของเจ้าหญิงยังคงทรุดลง และเจ้าหญิงสิ้นพระชนม์ในวันที่ 4 กุมภาพันธ์ ค.ศ. 1853 พระศพของเจ้าหญิงถูกนำกลับมายังแผ่นดินใหญ่โปรตุเกสและฝังที่พระอารามเซา วิเซนเต เดอ ฟอรา เกือบ 130 ปีต่อมา พระศพของพระนางถูกนำมายังบราซิล เพื่อเป็นพระเกียรติของพระราชธิดา พระราชมารดาของเจ้าหญิงทรงให้ทุนก่อสร้างโรงพยาบาล ''ปรินเซซา ดี. มาเรีย อเมเลีย'' ในฟุงชาล พระคู่หมั้นของเจ้าหญิง อาร์คดยุกแม็กซีมีเลียนทรงจาริกแสวงบุญที่บราซิลและมาเดรา การเดินทางของพระองค์ครั้งนี้มีอิทธิพลต่อการตัดสินพระทัยรับราชบัลลังก์เม็กซิโกของพระองค์ในปีค.ศ. 1864
วัดเชตวัน (จังหวัดเชียงราย)
วัดเชตวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีที่ดินตั้งวัดเนื้อที่ 6 ไร่ 68 ตารางวา
วัดเชตวัน หรือ วัดพระนอน เดิมเป็นวัดร้างไม่ปรากฏผู้สร้าง บูรณะครั้งแรกเมื่อ พ.ศ. 2380 โดยเจ้าอธิการหงส์กาวิโร (ครูบาก๋า) เดินธุดงค์มาจากวัดทุ่งฟ้าฮ่าม จังหวัดเชียงใหม่ ได้มาพบเจดีย์ ลูกนิมิตและต้นโพธิ์ใหญ่ บริเวณนี้เป็นป่ารกมากปกคลุมบริเวณวัดอยู่ ท่านตั้งใจว่าจะบูรณปฏิสังขรณ์ให้เป็นวัดให้ได้ จึงขอให้ศรัทธาสร้างกุฏิเล็ก ๆ ชั่วคราว พอถึงเวลาเข้าพรรษาไปอยู่วัดศรีเกิด ครั้งถึงออกพรรษาแล้วจึงได้ชักชวนศรัทธาประชาชนและ ญาติโยมจากเชียงใหม่มาทำไร่นาและทำสวนบริเวณนี้ ประชาชนจึงร่วมใจกันสร้างวัด และได้ตั้งชื่อวัดขึ้นว่า วัดป่าแดด เพราะฤดูแล้งไฟไหม้ป่าหมดแล้วก็เห็นแต่แสงแดด ต่อมามีการเรียกขานชื่อวัดเป็น "วัดเชตวัน" ได้รับอนุญาตตั้งวัดเมื่อ พ.ศ. 2392 ได้รับพระราชทานวิสุงคามสีมาเมื่อ พ.ศ. 2400
อาคารเสนาสนะภายในวัด ได้แก่ อุโบสถ วิหารพระนอน ศาลาการเปรียญ หอไตร หอกลาง และกุฏิสงฆ์ 3 หลัง มีการสร้างพระพุทธไสยาสน์หรือพระนอนเมื่อ พ.ศ. 2491 โดยกำหนดให้วันขึ้น 15 เดือน 6 เหนือ ของทุกปีเป็นวันประเพณีพระนอน พระนอนมีขนาด 17 วา 2 ศอก และวัดยังมีพระปัญจมหาธาตุ เป็นเจดีย์ที่มียอด 5 องค์ เป็นศิลปะล้านนา เป็นทรงสี่เหลี่ยม กว้าง 15 เมตร ยาว 15 เมตร ด้านบนประดิษฐาน เจดีย์ 5 องค์ ที่มีรูปทรงสูงใหญ่แตกต่างกัน
โรงละครดอลบี
โรงละครดอลบี (Dolby Theatre) เดิมชื่อ โรงละครโกดัก (Kodak Theatre) เป็นโรงละครที่ตั้งอยู่บริเวณฮอลลีวูดบูเลอวาร์ด ในฮอลลีวูด รัฐแคลิฟอร์เนีย ซึ่งเปิดบริการเมื่อวันที่ 9 พฤศจิกายน ค.ศ. 2001 โดยรองรับคนได้สูงสุด 3,332 ที่นั่ง และมีเวทีขนาดใหญ่ที่สุดเป็นอันดับหนึ่งในสหรัฐ
โรงละครแห่งนี้ถูกสร้างขึ้นเพื่อใช้เป็นสถานที่จัดงานประกาศผลรางวัลออสการ์โดยเฉพาะ แต่ในความเป็นจริงก็ยังใช้เป็นสถานที่จัดคอนเสิร์ตและงานประเภทอื่น ๆ ด้วย
ประวัติ
เดิมโรงละครแห่งนี้ได้รับการสนับสนุนจากอีสต์แมนโกดัก โดยบริษัทได้ตกลงเซ็นสัญญาจ่ายเงินจำนวน 75 ล้านดอลลาร์เป็นระยะเวลา 20 ปี เพื่อสิทธิในการใช้ชื่อบริษัทเป็นชื่อโรงละคร แต่ต่อมาในช่วงต้นปี ค.ศ. 2012 บริษัทได้ยื่นขอพิทักษ์ทรัพย์จากภาวะล้มละลาย เป็นผลให้สิทธิในการใช้ชื่อดังกล่าวต้องถูกเพิกถอนไป ต่อมาจึงได้มีการเปลี่ยนชื่อเป็น ฮอลลีวูดแอนด์ไฮแลนด์เซนเตอร์ (Hollywood and Highland Center) เป็นการชั่วคราว
และหลังจากนั้นไม่นาน ดอลบีได้เข้ามาเซ็นสัญญาเป็นระยะเวลา 20 ปี เพื่อสิทธิในการใช้ชื่อโรงละคร จึงถูกเปลี่ยนชื่อเป็นโรงละครดอลบี (Dolby Theatre) แบบในปัจจุบันเมื่อวันที่ 1 พฤษภาคม ค.ศ. 2012 จากนั้นทางดอลบีก็ได้ทำการปรับปรุงระบบเสียงของโรงละครใหม่โดยใช้เทคโนโลยีดอลบี แอทมอส และยังได้วางแผนทำการปรับปรุงเทคโนโลยีต่าง ๆ ที่ใช้ในโรงละครเพิ่ม
การบุกครองหมู่เกาะคูริล
ปฏิบัติการดังกล่าวมีขึ้นระหว่างวันที่ 18 สิงหาคม และ 1 กันยายน โดยเหล่าปืนเล็กยาวที่ 87 แห่งกองทัพที่ 16 จากแนวรบตะวันออกไกลที่ 2 ซึ่งรวมพื้นที่ป้องกันคัมชัตกา เรือและการขนส่งจากฐานทัพเปโตรปัฟลอฟสก์ และการสนับสนุนจากกองพลส่งทางอากาศที่ 128
ผลิตภัณฑ์คอนกรีตชลบุรี
บริษัท ผลิตภัณฑ์คอนกรีตชลบุรี จำกัด (มหาชน) (CHONBURI CONCRETE PRODUCT PUBLIC COMPANY LIMITED ชื่อย่อ:CCP) จดทะเบียนจัดตั้งบริษัทเมื่อวันที่ 19 เมษายน 2526 เพื่อประกอบธุรกิจผลิตและจำหน่ายผลิตภัณฑ์คอนกรีตผสมเสร็จและผลิตภัณฑ์คอนกรีตสำเร็จรูปภายใต้เครื่องหมายการค้า “CCP” และธุรกิจที่เกี่ยวข้องงานสาธารณูปโภคอย่างครบวงจร ปัจจุบันธุรกิจหลักของบริษัทแบ่งได้เป็น 3 สาย คือ ธุรกิจผลิตภัณฑ์คอนกรีต ธุรกิจร้านจำหน่ายวัสดุก่อสร้างและอุปกรณ์ตกแต่งบ้าน ในรูปแบบร้านค้าปลีกสมัยใหม่ และธุรกิจคอนกรีตมวลเบา
พิพิธภัณฑ์เครื่องเล่นกระบอกเสียงและหีบเสียงไทย
พิพิธภัณฑ์เครื่องเล่นกระบอกเสียงและหีบเสียงไทย ตั้งอยู่ที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310 จัดตั้งโดย สมาคมนักอนุรักษ์เครื่องเล่นกระบอกเสียงและหีบเสียงไทย เป็นพิพิธภัณฑ์เอกชนที่จัดตั้งขึ้นมาเพื่อเป็นแหล่งความรู้ใหม่สำหรับประชาชนคนไทยที่ต้องการเรียนรู้ประวัติศาสตร์ความเป็นมาเกี่ยวกับกระบวนการบันทึกเสียงของประเทศไทย  พิพิธภัณฑ์มีความโดดเด่น เพราะว่าได้รวบรวมอารยธรรมและรากเหง้าของการบันทึกเสียงในสยามเท่านั้น เปิดทำการครั้งแรกอย่างเป็นทางการเมื่อวันที่ ๓๐ สิงหาคม พ.ศ. ๒๕๔๘
คิงแมนรีฟ
คิงแมนรีฟ (Kingman Reef) เป็นหมู่เกาะในมหาสมุทรแปซิฟิกตอนเหนือ อยู่ระหว่างอเมริกันซามัวและรัฐฮาวาย มีพื้นที่ทั้งหมด 1 ตารางกิโลเมตร บนเกาะมีทรัพยากรธรรมชาติที่สำคัญคือสัตว์น้ำ คิงแมนรีฟเป็นแนวปะการังขนาดเล็ก จึงเป็นเกาะที่ไม่มีคนอาศัยอยู่แน่นอนและไม่มีกิจกรรมทางเศรษฐกิจ
พิพิธภัณฑ์เครื่องเล่นกระบอกเสียงและหีบเสียงไทย
พิพิธภัณฑ์มีการจัดแสดงการจำลองการบันทึกเสียงตั้งแต่เมื่อครั้งคณะละครนายบุศย์ มหินทร์ เดินทางไปบันทึกเสียงครั้งแรกที่เยอรมัน เมื่อปี พ.ศ. ๒๔๔๓ รวมถึงการจัดแสดงกระบอกเสียงหายากที่มีความเกี่ยวเนื่องกับประวัติศาสตร์ชาติไทยโดยตรง เป็นต้นว่า กระบอกเสียง Siamese Patrol ซึ่งเป็นกระบอกเสียงที่มีการบันทึกเสียงเพลงบรรเลงรับเสด็จพระบาทสมเด็จพระจุลจอมเกล้าเจ้าอยู่หัว ณ ประเทศเยอรมัน เมื่อครั้งประพาสยุโรป แต่งโดย Paul Lincke  การจัดแสดงเพลงสรรเสริญพระบารมีเก่าแก่ที่สุดบนจานเสียง เรื่องราวจานเสียงร่องกลับทาง ปาเต๊ะเพลงสยาม  การจัดแสดงกำเนิดจานเสียงปาเต๊ะแผ่นแรกของโลก และการจัดแสดงอื่นๆอีกมาก
ผู้อำนวยการ หรือภัณฑารักษ์ คือ นายพฤฒิพล ประชุมผล
เดอะกีตาร์
เดอะกีตาร์ (The Guitar Mag) เป็นนิตยสารเกี่ยวกับวงการดนตรีรายเดือน และเป็นนิตยสารเพลงไทยใส่คอร์ดกีตาร์เล่มแรกของประเทศไทย เริ่มผลิตตั้งแต่ปีพ.ศ. 2512 โดย เล็ก วงศ์สว่าง ในนาม วงศ์สว่างการพิมพ์ ผู้ผลิตหนังสือเพลงสากล I.S.SONG HITS
เดิมใช้ชื่อนิตยสาร "THE GUITAR by I.S.SONG HITS" มีรูปเล่มขนาดเล็ก เนื้อหาในเล่มโดยส่วนใหญ่ เป็นการเสนอบทเพลงไทยสากลที่เกิดขึ้นล่าสุดและได้รับความนิยม โดยมีการใส่คอร์ดกีตาร์ไว้กับเนื้อร้องอย่างถูกต้องแม่นยำ เพื่อให้ผู้อ่านที่มีกีตาร์ได้หัดเล่นกีตาร์ตามคอร์ดที่กำหนด  จนนิตยสารครองความนิยมจากผู้อ่านและมีการพัฒนาหรือปรับเปลี่ยนรูปโฉมเรื่อยมา อีกทั้งยังเป็นต้นแบบของการผลิตหนังสือเพลงยุคปัจจุบัน และเป็นเหมือนใบเบิกทางให้กับศิลปินไทยมากมายซึ่งได้รับการสนับสนุนจากหนังสือเพลงเล่มนี้ อาทิ ดิ อิมพอสซิเบิ้ล, รอยัลสไปรท์, แมคอินทอช, ชาตรี, คีรีบูน, แกรนด์เอ็กซ์  เป็นต้น
นอกจากนี้ยังเสนอข่าวสารแวดวงการดนตรีอย่างเจาะลึก มีการสัมภาษณ์ศิลปิน นักร้อง นักดนตรี และการแสดงความคิดเห็นทางดนตรี ทำให้คอลัมนิสต์ที่เขียนประจำให้กับนิตยสาร มีความรู้จักหรือสนิทสนมกับนักดนตรีมากขึ้น
ปัจจุบัน ได้มีการแยกนิตยสารเดอะกีตาร์เป็นสองฉบับ คือ “The Guitar Mag” ซึ่งเจาะลึกเรื่องราวข่าวสารทางดนตรีอย่างเข้มข้นเต็มอรรถรส พร้อมกับคอลัมน์สอนกีตาร์ และ “The Guitar Express” ซึ่งรวบรวมเนื้อเพลงไทยล่าสุดพร้อมคอร์ดกีตาร์ล้วนๆ โดยมีทายาทของคุณเล็ก วงศ์สว่าง ร่วมบริหารงานด้วย
ในปี พ.ศ. 2553 นิตยสารเดอะกีตาร์ มีอายุ 40 ปี จึงได้มีการจัดงานเทศกาลดนตรี “The Legend of The Guitar: Celebrating 40th Years Anniversary” ที่รวบรวมศิลปินเพลงไทยตั้งแต่ยุค 70 จนถึงปัจจุบัน มาร่วมแสดง ในวันเสาร์ที่ 20 และ วันอาทิตย์ที่ 21 พฤศจิกายน พ.ศ. 2553 ณ ริมทะเลสาบ เมืองทองธานี โดยรายได้ส่วนหนึ่งจากการจำหน่ายบัตรมอบให้ มูลนิธิพระดาบส คณะแพทยศาสตร์ศิริราชพยาบาล และ มูลนิธิน้ำใจไทย
แคปปิทอล เอ็นจิเนียริ่ง เน็ตเวิร์ค
บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) (CAPITAL ENGINEERING NETWORK PUBLIC COMPANY LIMITED ชื่อย่อ:CEN) บริษัทดำเนินธุรกิจโดยการถือหุ้นในบริษัทอื่น (Holding Company) ทั้งนี้ ณ ปัจจุบันบริษัทมีบริษัทย่อยจำนวน 5 บริษัท
มิดเวย์อะทอลล์
มิดเวย์อะทอลล์ (Midway Atoll) ตั้งอยู่มหาสมุทรแปซิฟิกตอนเหนือ อยู่ห่างจากซานฟรานซิสโกทางตะวันตก ราว 2,800 ไมล์ทะเล (5,200 กม./3,200 ไมล์) และห่างจากโตเกียวทางตะวันออก ราว 2,200 ไมล์ทะเล (4,100 กม./2,500 ไมล์) มีพื้นที่ 6.2 ตารางกิโลเมตร มีสภาพเป็นหมู่เกาะปะการัง มีแนวปะการังล้อมรอบ จุดสูงสุดอยู่ที่ 13 เมตรจากระดับน้ำทะเล มีประชากรทั้งหมด 40 คน เป็นเจ้าหน้าที่ด้านประมงและสัตว์ป่าของสหรัฐอเมริกา มีท่าเรือที่สำคัญอยู่บนเกาะแซนด์ มีสนามบินอยู่ 3 แห่ง มีกิจกรรมทางเศรษฐกิจจากองค์กรของสหรัฐที่อยู่บนหมู่เกาะ การทหารนั้นก็ได้รับการสนับสนุนจากสหรัฐ
มิดเวย์อะทอลล์ตกเป็นเมืองขึ้นของสหรัฐอเมริกาตั้งแต่ปี พ.ศ. 2410 ในช่วงสงครามโลกครั้งที่ 2 มิดเวย์อะทอลล์ถูกใช้เป็นยุทธภูมิที่มีความสำคัญทางยุทธศาสตร์ในภาคพื้นแปซิฟิก ในปี พ.ศ. 2553 ไม่มีประชากรอาศัยแล้ว
องค์การบริหารส่วนตำบลแหลมฟ้าผ่า
องค์การบริหารส่วนตำบลแหลมฟ้าผ่า เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 5, 7–12 และครอบคลุมพื้นที่บางส่วนของหมู่ที่ 2–4, 13 ของตำบลแหลมฟ้าผ่า (เฉพาะนอกเขตเทศบาลตำบลแหลมฟ้าผ่า) ในอำเภอพระสมุทรเจดีย์ จังหวัดสมุทรปราการ เดิมมีฐานะเป็นสภาตำบลแหลมฟ้าผ่าใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลแหลมฟ้าผ่าในวันที่ 2 มีนาคม พ.ศ. 2538 ปัจจุบันในเขตองค์การบริหารส่วนตำบลแหลมฟ้าผ่ามีประชากร 4,840 คน
พื้นที่องค์การบริหารส่วนตำบลเป็นที่ตั้งของสถานที่สำคัญคือ ป้อมพระจุลจอมเกล้า เป็นป้อมปราการทางน้ำ คาดว่าสร้างขึ้นในราวเดือนมีนาคม พ.ศ. 2427 ในรัชสมัยพระบาทสมเด็จพระจุลจอมเกล้าเจ้าอยู่หัว เพื่อป้องกันการรุกรานจากอังกฤษและฝรั่งเศส และวัดขุนสมุทราวาส เป็นวัดที่มีลักษณะที่ตั้งเป็นแหลมเล็ก ๆ ยื่นเข้าไปในอ่าวไทย ทั้งนี้ บริเวณบ้านขุนสมุทรจีนเป็นจุดที่มีการกัดเซาะรุนแรงมากที่สุดในประเทศไทย
ฮัสซัน อาลี คาอีเร
ฮัสซัน อาลี คาอีเร (Xasan Cali Khayre, حسن علي خيري) รู้จักกันในนาม ฮัสซัน คาอีเร, เป็นนักกิจกรรม ผู้จัดการ นักการเมือง และอดีตนายกรัฐมนตรีโซมาเลีย
การทำบัญชี
การทำบัญชี (bookkeeping) เป็นการบันทึกธุรกรรมทางการเงิน และเป็นส่วนหนึ่งของกระบวนการการบัญชีในธุรกิจ ธุรกรรมรวมถึงการซื้อ, การขาย, รายรับ และรายจ่าย โดยบุคคล หรือองค์กร/บริษัท มีวิธีการทำบัญชีมาตรฐานหลายวิธี รวมถึงระบบบัญชีเดี่ยวและระบบบัญชีคู่ ในขณะที่สิ่งเหล่านี้อาจได้รับการมองว่าเป็นการทำบัญชี "ของจริง" ซึ่งกระบวนการใด ๆ สำหรับการบันทึกธุรกรรมทางการเงินเป็นกระบวนการทำบัญชี
การทำบัญชีเป็นงานของคนทำบัญชี (หรือผู้ดูแลบัญชี) ผู้ซึ่งบันทึกธุรกรรมทางการเงินรายวันของธุรกิจ พวกเขามักจะเขียนบัญชีประจำวัน (ซึ่งมีบันทึกการขาย, การซื้อ, รายรับ และรายจ่าย) และบันทึกธุรกรรมทางการเงินแต่ละรายการไม่ว่าจะเป็นเงินสดหรือเครดิต ลงในบัญชีประจำวันที่ถูกต้อง—นั่นคือสมุดเงินสดย่อย, สมุดบัญชีแยกประเภทผู้จำหน่าย สมุดบัญชีแยกประเภทลูกค้า ฯลฯ—และสมุดบัญชีแยกประเภททั่วไป หลังจากนั้น นักบัญชีสามารถสร้างรายงานทางการเงินจากข้อมูลที่บันทึกโดยคนทำบัญชี
การทำบัญชีส่วนใหญ่หมายถึงด้านการเก็บบันทึกการบัญชีการเงิน และเกี่ยวข้องกับการเตรียมเอกสารต้นฉบับสำหรับธุรกรรม, การดำเนินงาน และกิจกรรมอื่น ๆ ของธุรกิจทั้งหมด
คนทำบัญชีนำบัญชีเข้าสู่ขั้นตอนงบทดลอง ซึ่งนักบัญชีอาจจัดทำงบกำไรขาดทุนและงบดุล โดยใช้งบทดลองและสมุดบัญชีแยกประเภทที่จัดทำโดยคนทำบัญชี
ประเทศเซอร์เบียในโอลิมปิกเยาวชนฤดูหนาว 2020
ประเทศเซอร์เบีย ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งชาติเซอร์เบียได้ส่งทีมนักกีฬาเข้าแข่งขันทั้งหมด 6 คน แบ่งเป็นเป็นชาย 3 คนและหญิง 3 คน เข้าร่วมการแข่งขันใน 4 ชนิดกีฬา
อเมริกันไอดอล ฤดูกาลที่ 3
อเมริกันไอดอล ฤดูกาลที่ 3 ออกอากาศตอนแรกเมื่อวันที่ 19 มกราคม พ.ศ. 2547 และออกอากาศตอนสุดท้ายในวันที่ 26 พฤษภาคม พ.ศ. 2547 โดยมี ไรอัน ซีเครสท์ รับหน้าที่เป็นพิธีกร
ผู้ชนะของฤดูกาลนี้คือ แฟนเทเชีย บาร์ริโน นักร้องสาววัย 19 ปี โดยเอาชนะ ไดอานา เดอการ์โม รองชนะเลิศไปด้วยคะแนนเพียง 2% (1.3 ล้านโหวต) เท่านั้น ในฤดูกาลนี้มียอดโหวตรวมทั้งหมด 65 ล้านโหวตซึ่งถือเป็นสถิติยอดการโหวตที่สูงมากของรายการ
รอบคัดเลือก
รอบคัดเลือกนั้นถูกจัดขึ้นในเมืองต่างๆ ได้แก่:
ในฤดูกาลนี้มีผู้เข้าร่วมคัดเลือกกว่า 80,000 คนจาก 6 เมือง
สัปดาห์ฮอลลีวูด
รอบสัปดาห์ฮอลลีวูด (Hollywood Week) นั้น ถูกจัดขึ้นที่ พาซาดีน่า ซีวิค เซ็นเตอร์ ในเมืองพาซาดีนา, แคลิฟอร์เนีย โดยผู้เข้าแข่งขันที่ผ่านเข้ารอบมานั้นจะถูกจัดขึ้นเวทีเป็นกลุ่ม แต่จะร้องเพลงเป็นรายบุคคลเพื่อโชว์ความสามารถ และมีการพูดคุยกับกรรมการเล็กน้อย หลังจากนั้นผู้ผ่านเข้ารอบทั้งหมดจะถูกแบ่งออกเป็น 4 กลุ่ม เพื่อประกาศผลว่า มี 1 กลุ่มที่จะไม่ได้ผ่านเข้ารอบต่อไป
ในรอบต่อมา เหลือผู้ที่ผ่านเข้ารอบอยู่ 87 คน ทั้งหมดจะถูกแบ่งออกเป็นกลุ่ม กลุ่มละ 3 คนแยกชายและหญิงเพื่อทำการแสดงต่อคณะกรรมการ, จาก 87 คนถูกคัดให้เหลือเพียง 57 คน เพื่อผ่านเข้าสู่รอบต่อไปซึ่งเป็นรอบการแสดงเดี่ยว และหลังจากการแสดงเดี่ยวของทุกคนจบลง ผู้เข้าแข่งขันทั้งหมดถูกแบ่งออกเป็น 3 กลุ่มอีกครั้ง และมี 1 กลุ่มที่ไม่ได้ผ่านเข้ารอบ ทำให้เหลือเพียง 32 คนเท่านั้นที่จะผ่านเข้าสู่รอบรองชนะเลิศต่อไป
รอบเซมิไฟนอล
ในรอบเซมิไฟนอลของฤดูกาลนี้ ผู้เข้าแข่งขันที่ผ่านเข้ารอบทั้ง 32 คน จะได้แสดงต่อหน้าผู้ชมในห้องสตูดิโอเล็ก และเช่นเดียวกับฤดูกาลที่แล้ว ผู้เข้าแข่งขัน 2 คนจากแต่ละกลุ่มที่มีคะแนนโหวตสูงสุดจะได้ผ่านเข้าสู่รอบสุดท้ายไปในทันที ส่วนผู้เข้าแข่งขันคนอื่นๆที่ไม่ได้ผ่านเข้ารอบไป จะได้รับโอกาสพิเศษให้แสดงความสามารถอีกหนึ่งครั้งในรอบพิเศษ
ในการแข่งขันรอบพิเศษนี้ มีผู้ได้รับสิทธิ์ทั้งหมด 12 คน แต่ 4 ใน 12 นั้นถูกคัดออกโดยคณะกรรมการก่อนที่จะได้ขึ้นแสดง(ลิซ่า ลอชเนอร์, อีริค โยเดอร์, เทียรา พูริฟอย และ มาร์ค ลินช์) ทำให้เหลือผู้ที่จะได้ขึ้นทำการแสดงเพียง 8 คนเท่านั้น โดยกรรมการทั้ง 3 จะเลือกผู้เข้าแข่งขันที่ตนเองชื่นชอบ 3 คน และคนสุดท้ายที่ได้คะแนนโหวตสูงสุดจากทางบ้าน จะผ่านเข้ารอบเป็น 12 คนสุดท้ายในที่สุด
รอบสุดท้าย
ในฤดูกาลนี้ จะมีกรรมการรับเชิญมาร่วมตัดสินและให้คำวิจารณ์แก่ผู้เข้าแข่งขันในบางสัปดาห์ด้วย
6 คนสุดท้าย – กลอเรีย เอสเตฟาน
กรรมการและผู้ให้คำปรึกษารับเชิญ - กลอเรีย เอสเตฟาน
4 คนสุดท้าย – ดิสโก้
กรรมการรับเชิญ: ดอนนา ซัมเมอร์
3 คนสุดท้าย – เพลงที่เลือกเอง, เพลงที่กรรมการเลือก
กรรมการรับเชิญ: ไคลฟ์ เดวิส
2 คนสุดท้าย – รอบชิงชนะเลิศ
การแสดงรับเชิญ: พอล แองคา - "My Way"1
วัดเชียงคาน (จังหวัดเลย)
วัดเชียงคาน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงคาน อำเภอเชียงคาน จังหวัดเลย
วัดเชียงคาน หรือ วัดหอสองนาง สร้างในสมัยใดไม่ปรากฏชัด แต่มีตำนานเล่าว่า เมืองเชียงคานเดิมหรือเมืองสานะคามที่อยู่ในประเทศลาวปัจจุบัน เป็นจุดยุทธศาสตร์ระหว่างอาณาจักรล้านนา อาณาจักรล้านช้าง และอาณาจักรสยาม การเดินทางต้องมาแวะที่เชียงคานก่อนที่จะถึงจุดหมาย เมื่อเจ้าหลวงพระบางและครอบครัวได้เดินทางโดยเรือไปสักการะพระธาตุพนม พอมาถึงบ้านหาดเบี้ยเรือเกิดพลิกควํ่า ทำให้ลูกสาวทั้ง 2 คนของเจ้าเมืองหลวงพระบางจมน้ำเสียชีวิต เจ้าหลวงพระบางได้นำสังขารของสองธิดามาประชุมเพลิงที่วัดหอสองนาง จึงเป็นที่มาของชื่อวัดนี้ จากศิลาจารึกวัดศรีสองนาง ซึ่งค้นพบเพียงครึ่งท่อนที่ชำรุด กล่าวถึง การสร้างวัดพร้อมกับพระธาตุ โดยมีชื่อพระเถระผู้ใหญ่ พอได้เค้าชื่อว่า "…บาท …ปัชโชติ…ติปาล" พร้อมกับพี่น้องสามเณรทั้งมวลตั้งใจพร้อมกันสร้างวัดนี้ ซึ่งไม่ได้ระบุชื่อไว้กับพระธาตุ สิ้นเงินหนึ่งหมื่นห้าพันสองร้อย (บาท) และในตอนท้ายก็ขอบุญกุศลครั้งนี้ได้ค้ำชูด้วย ปัจจุบันศิลาจารึกวัดศรีสองนางเก็บรักษาไว้ในศูนย์วัฒนธรรมจังหวัดเลย
จากในช่วงที่คณะกรรมการศูนย์วัฒนธรรมจังหวัดเลยได้ออกสำรวจเมื่อ พ.ศ. 2530 เรียกวัดนี้ว่า วัดศรีสองนาง ต่อมามีการเปลี่ยนชื่อวัดใหม่ว่า "วัดเชียงคาน" แต่ในปัจจุบันมีป้ายชื่อวัดปักอยู่ด้านหน้าวัดใช้ชื่อว่า "วัดหอสองนาง" อย่างไรก็ดี ข้อมูลของสำนักงานพระพุทธศาสนาแห่งชาติระบุว่า ตั้งวัดเมื่อวันที่ 24 กันยายน พ.ศ. 2552 ได้รับพระราชทานวิสุงคามสีมาเมื่อวันที่ 21 มกราคม พ.ศ. 2554
อาคารเสนาสนะที่สำคัญ ได้แก่ อุโบสถตั้งอยู่ริมแม่น้ำโขง และพระเจดีย์ศรีสองนาง เป็นเจดีย์สีขาวเด่นตั้งอยู่ด้านหลังอุโบสถ และมีหอพระชื่อ หอศรีสองนาง
มาเธอร์แลนด์ (เพลงชาติ)
มาตุภูมิ (Motherland; Mère patrie) เป็นเพลงชาติของประเทศมอริเชียส ทำนองแต่งโดย ฟิลิป เจนทิล และเนื้อร้องเขียนโดย ณ็อง จอร์เกส โปรสเปอร์ เป็นเพลงชาติที่สั้นและในเนื้อร้องอธิบายถึงภูมิประเทศที่สวยงามของประเทศมอริเชียส  นอกจากนี้ยังกล่าวถึงสันติภาพความยุติธรรมและเสรีภาพ
เพลงชาติของมอริเชียสประกอบด้วยภาษาอังกฤษและถูกนำไปใช้เป็นครั้งแรกในช่วงวันประกาศเอกราชของมอริเชียสเมื่อวันที่ 12 มีนาคม พ.ศ. 2511 พรรคแรงงานปกครองประเทศมอริเชียสจากเวลาที่ได้รับเอกราชในปี พ.ศ. 2511 ถึง พ.ศ. 2525 ฝ่ายต่อต้านขบวนการต่อสู้ชาวมอริเชียสชนะการเลือกตั้งเมื่อปี พ.ศ. 2525
อ้างอิง
1. ^ a b Selvon, Sydney. A New Comprehensive History of Mauritius Vol 1. p. 364. ISBN 9789994934942.
2. ^ Government of Mauritius. "National Anthem". Archived from the original on 31 October 2011. Retrieved 21 October 2016.
3. ^ "Republic of Mauritius- National Anthem". Government of Mauritius. Retrieved 29 July 2019.
หมวดหมู่ : เพลงมอริเชียส หมวดหมู่ : เพลงชาติในทวีปแอฟริกา หมวดหมู่ : สัญลักษณ์ประจำชาติของมอริเชียส
ทางหลวงแผ่นดินหมายเลข 291
ทางหลวงแผ่นดินหมายเลข 291 หรือ ถนนเลี่ยงเมืองมหาสารคาม ด้านตะวันตก เป็นทางหลวงแผ่นดินในจังหวัดมหาสารคาม มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตเทศบาลเมืองมหาสารคาม มีจุดเริ่มต้นที่บริเวณแยกบ้านวังยาว ออกจากทางหลวงแผ่นดินหมายเลข 213 หรือ ถนนถีนานนท์ ที่หลักกิโลเมตรที่ 3+225 ตัดผ่านในแนวตะวันตกเฉียงเหนือ ถึง ตะวันออกเฉียงใต้ ลักษณะครึ่งวงกลม ไปสิ้นสุดที่แยกบ้านหม้อ บรรจบกับทางหลวงแผ่นดินหมายเลข 23 หรือ ถนนแจ้งสนิท
แต่เดิมเมื่อเริ่มก่อสร้าง กรมทางหลวงได้กำหนดให้ถนนเลี่ยงเมืองนี้เป็นส่วนหนึ่งของทางหลวงแผ่นดินหมายเลข 213 (ช่วงแยกบ้านวังยาวถึงแยกแก่งเลิงจาน) และทางหลวงแผ่นดินหมายเลข 23 (ช่วงแยกแก่งเลิงจานถึงแยกบ้านหม้อ) ก่อนที่จะเปลี่ยนมาเป็นทางหลวงแผ่นดินหมายเลข 291 ในภายหลัง
กระดูกอ่อน
กระดูกอ่อน (Cartilage) เป็นเนื้อเยื่อเกี่ยวพันชนิดหนึ่งพบได้ทั่วร่างกายมนุษย์และสัตว์อื่น ๆ โดยเฉพาะบริเวณข้อต่อต่าง ๆ ซี่โครง หู จมูก หลอดลม และ กระดูกข้อต่อสันหลังประกอบไปด้วย เยื่อใยคอลลาเจน และ/ หรือ เยื่อใยอีลาสติน และเซลล์ที่เรียกว่า คอนโดรไซต์ซึ่งจะหลั่งสารออกมาห่อหุ้มเซลล์ที่มีคอลลาเจนเป็นองค์ประกอบ โดยองค์ประกอบที่อยู่ภายในจะมีลักษณะ คล้ายเจล เรียกว่า แมททริกซ์ กระดูกอ่อนจะไม่มีหลอดเลือดมาเลี้ยง คอนโดรไซต์จะแลกเปลี่ยนสารอาหารโดยแพร่ผ่านคอลลาเจนมาสู่เส้นเลือดด้านนอก เมตาบอลิซึมของเซลล์เหล่านี้ต่ำ ถ้าถูกทำลายจะซ่อมแซมตัวเองได้แต่ช้า
กระดูกอ่อนมีหน้าที่หลายอย่าง ประกอบไปด้วย การเตรียมโครงร่างของการสะสมการสร้างกระดูก และช่วยสร้างพื้นที่หน้าเรียบสำหรับรองรับการเคลื่อนไหวของกระดูกข้อต่อ เป็นกระดูกที่เกิดขึ้นก่อนในระยะเอ็มบริโอก่อนที่จะถูกแทนที่ด้วยกระดูกแข็ง เป็นโครงสร้างของกล่องเสียง หลอดลมในระบบหายใจ เป็นองค์ประกอบของข้อต่อตามหัวเข่าและข้อศอก
กระดูกอ่อนแบ่งตามองค์ประกอบได้ 3 ชนิด ดังนี้ ไฮยาลินคาร์ทีเลจ (hyaline cartilage) อีลาสติกคาร์ทีเลจ (elastic cartilage) ไฟโบรคาร์ทีเลจ (fibrocartilage)
ซานตามาเรีย (รัฐฮิวกรังจีดูซูว)
ซานตามาเรีย (Santa Maria) เป็นนครและเทศบาล ตอนกลางของรัฐฮิวกรังจีดูซูว รัฐทางใต้สุดของประเทศบราซิล ในปี ค.ศ. 2007 มีประชากร 263,403 คน มีพื้นที่ 1,823 ตร.กม. (704 ตร.ไมล์)
ซีเฟรชอินดัสตรี
บริษัท ซีเฟรชอินดัสตรี จำกัด (มหาชน) (SEAFRESH INDUSTRY PUBLIC COMPANY LIMITED ชื่อย่อ:CFRESH) บริษัทก่อตั้งเมื่อปี 2525 ประกอบธุรกิจผลิตและส่งออกผลิตภัณฑ์กุ้งแช่แข็ง ในปี 2536 บริษัทได้เข้าจดทะเบียนในตลาดหลักทรัพย์แห่งประเทศไทย ปัจจุบันบริษัทเป็นผู้ผลิตและจัดจำหน่ายอาหารทะเลแช่แข็ง โดยส่วนใหญ่เป็นกุ้งแช่แข็งในรูปแบบผลิตภัณฑ์ต่าง ๆ เช่น กุ้งสด กุ้งต้ม กุ้งชุบแป้ง กุ้งซูชิ เป็นต้น โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัท ได้แก่ Seafresh, Sea Angel, Go Go, Thai Chia และเครื่องหมายการค้าของลูกค้า
วิทยาลัยเทคโนโลยีบริหารธุรกิจรักไทย ขุขันธ์
วิทยาลัยเทคโนโลยีบริหารธุรกิจรักไทย ขุขันธ์ (อังกฤษ : Rakthai Khukhan Bussiness Administration Technological College) เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตั้งอยู่ที่ ตำบลห้วยเหนือ อำเภอขุขันธ์ จังหวัดศรีสะเกษ จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชสชีพชั้นสูง (ปวส.)  ผู้รับใบอนุญาตเปิดสถานศึกษาคือ นายศิริธัช โรจนพฤษ์ เป็นผู้รับใบอนุญาตเปิดบริษัทเทคโนโลยีบริหารธุรกิจรักไทย จำกัด
ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งภาครัฐและเอกชนรวมเข้าไว้ด้วยกันโดยมีผลตั้งแต่วันที่ 13 กุมภาพันธ์ 2559
ประวัติ
ประวัติวิทยาลัยเทคโนโลยีบริหารธุรกิจรักไทย ขุขันธ์ จ.ศรีสะเกษ เปิดเป็นวิทยาลัยอาชีวศึกษา ระดับประกาศนียบัตรวิชาชีพ (ปวช.)  และระดับประกาศนียบัตรวิชาชีพชั้นสูง (ปวส.)  เปิดสอนครั้งแรกเมื่อวันที่ 7 มิถุนายน พ.ศ. 2547 ผู้รับใบอนุญาต คือ บริษัทเทคโนโลยีบริหารธุรกิจรักไทย ขุขันธ์  โดยนายอามร เจตจำนง เป็นผู้รับใบอนุญาตตามใบอนุญาตให้จัดตั้งโรงเรียนที่ ศก.0006/2547 นายพงษ์ศักดิ์ บุญศล เป็นผู้จัดการโรงเรียน ตามใบอนุญาตที่  ศก.0008/2552 วิทยาลัยเทคโนโลยีบริหารธุรกิจรักไทย ขุขันธ์ จัดเป็นสถานศึกษา ดูแลและรับผิดชอบนักศึกษาจากอำเภอขุขันธ์ อำเภอภูสิงห์ อำเภอปรางค์กู่ และส่วนหนึ่งของอำเภอไพรบึง  มีความพร้อมด้านหลักสูตรการเรียนการสอน บุคลากร อาคารสถานที่  วัสดุและครุภัณฑ์ สามารถให้ความรู้ทักษะด้านวิชาชีพ  ต่อชุมชน เมื่อสำเร็จการศึกษาทุกหลักสูตรสามารถไปประกอบวิชาชีพได้ และมีความรู้ขั้นพื้นฐาน สามารถไปศึกษาต่อในระดับสูงได้ วิทยาลัยเทคโนโลยีบริหารธุรกิจรักไทย มีหน้าที่จัดการศึกษาฝึกอบรม และส่งเสริมการประกอบอาชีพให้เป็นไปตามนโยบายของรัฐบาล สอดคล้องกับการพัฒนาเศรษฐกิจและสังคมของชาติ ได้กำหนดแผนนโยบาย บริหารจัดการเรียนการสอนคือ
ขนาดและที่ตั้ง
มีเนื้อที่ 12 ไร่ 3 งาน 30 ตารางวา ตั้งอยู่เลขที่ 407 บ้านหาด หมู่ 3  ตำบลห้วยเหนือ อำเภอขุขันธ์ จังหวัดศรีสะเกษ
สภาพชุมชน เศรษฐกิจ สังคมและการเมือง
ชุมชนในพื้นที่บริการของวิทยาลัย ได้แก่ ชุมชนในเขตพื้นที่อำเภอขุขันธ์ อำเภอภูสิงห์ อำเภอปรางค์กู่ และอำเภอไพรบึง สภาพเศรษฐกิจส่วนใหญ่ประกอบอาชีพเกษตรกรรม ภาษาที่ใช้ในท้องถิ่น ได้แก่ ภาษาไทย ภาษาลาว ภาษาเขมร ภาษาส่วย ประชาชนส่วนใหญ่นับถือศาสนาพุทธ ประชาชนยึดมั่นในระบอบประชาธิปไตย
เบิร์ดซน เบิร์ด-เสก
เบิร์ดซน เบิร์ด-เสก เป็นคอนเสิร์ตของ ธงไชย แมคอินไตย์ และ เสกสรรค์ ศุขพิมาย ซึ่งจัดขึ้นภายหลังจากอัลบั้มพิเศษ เบิร์ด-เสก วางจำหน่าย โดยจัดคอนเสิร์ตในวันที่ 5 - 6 มิถุนายน พ.ศ. 2547 แสดงที่ อิมแพ็ค เมืองทองธานี กรุงเทพฯ จำนวน 2 รอบการแสดง มีแขกรับเชิญเป็นนักร้อง ปาล์มมี่ สำหรับการจำหน่ายบัตรคอนเสิร์ตเต็มทุกที่นั่งภายใน 15 นาที นอกจากนั้นมีทัวร์คอนเสิร์ต 3 ภาค ณ จังหวัดขอนแก่น จังหวัดสุราษฎร์ธานี จังหวัดเชียงใหม่ และปิดท้ายที่กรุงเทพฯ อีกครั้ง
เลิศ ชินวัตร
เลิศ ชินวัตร (10 ตุลาคม พ.ศ. 2462 – 23 ตุลาคม พ.ศ. 2540) อดีตนักการเมืองชาวไทย เป็นบิดาของ  ดร.ทักษิณ ชินวัตร อดีตนายกรัฐมนตรีคนที่ 23 และนางสาวยิ่งลักษณ์ ชินวัตร อดีตนายกรัฐมนตรีคนที่ 28
เบิร์ดซน เบิร์ด-เสก
บัตรคอนเสิร์ต
ราคาบัตรคอนเสิร์ตเบิร์ดซน เบิร์ด-เสก 1500, 1200, 1000, 800 และ 500
เลิศ ชินวัตร
ประวัติ
นายเลิศ เดิมมีชื่อว่า "บุญเลิศ แซ่คู" เกิดเมื่อวันที่ 10 ตุลาคม พ.ศ. 2462 ที่อำเภอสันกำแพง จังหวัดเชียงใหม่ เป็นบุตรคนที่ 4 จากบุตรจำนวน 12 คน ของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี จบการศึกษาจากโรงเรียนยุพราชวิทยาลัย หลังจากจบมัธยม 8 ได้ไปศึกษาต่อที่มหาวิทยาลัยธรรมศาสตร์ แต่ไม่สำเร็จการศึกษา เนื่องจากครอบครัวขาดผู้สืบทอดธุรกิจ
เบิร์ดซน เบิร์ด-เสก
ลำดับบทเพลงในคอนเสิร์ต
ลำดับบทเพลง และผู้ร้องในคอนเสิร์ต มีดังนี้
เลิศ ชินวัตร
ประวัติ
ด้านชีวิตครอบครัวสมรสกับนางยินดี (สกุลเดิม ระมิงวงศ์) ธิดาในเจ้าจันทร์ทิพย์ ณ เชียงใหม่ และนัดดาในเจ้าไชยสงคราม สมพมิตร ณ เชียงใหม่ มีบุตรธิดารวม 10 คน ได้แก่
เบิร์ดซน เบิร์ด-เสก
กิจกรรม
ภายหลังจากสิ้นสุดการแสดงคอนเสิร์ต เบิร์ดซน เบิร์ด-เสก ที่อิมแพ็ค เมืองทองธานี กรุงเทพฯ เขามีทัวร์คอนเสิร์ต ในช่วงเดือนมิถุนายน - สิงหาคม 2547 ณ จังหวัดต่างๆ จำนวน 3 จังหวัด และปิดท้ายที่กรุงเทพฯ อีกครั้ง ดังนี้
เลิศ ชินวัตร
ประวัติ
นายเลิศ ชินวัตร เสียชีวิตเมื่อวันที่ 23 ตุลาคม พ.ศ. 2540 ด้วยโรคระบบหายใจล้มเหลว สิริอายุได้ 78 ปี โดยสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารและ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ ณ วัดมกุฏกษัตริยาราม เมื่อวันที่ 3 พฤศจิกายน พ.ศ. 2540
การทำงาน
นายเลิศ เข้าศึกษาที่มหาวิทยาลัยธรรมศาสตร์ได้เพียงภาคเรียนเดียว ต้องกลับมาช่วยกิจการของครอบครัว คือ โรงงานทอผ้าไหมชินวัตรพาณิชย์ และธุรกิจตลาดสดสันกำแพง ต่อมาได้ประกอบกิจการหลายอย่าง เช่น รับเหมาก่อสร้างโรงไฟฟ้าตามต่างจังหวัด เปิดร้านกาแฟที่ห้องแถวไม้หน้าตลาดสันกำแพง ทดลองทำสวนส้มเขียวหวาน สวนฝรั่งและผลไม้เมืองหนาว หลังจากนั้น จึงมาทำงานที่ธนาคารนครหลวงไทย สาขาเชียงใหม่ ในตำแหน่งหัวหน้าสินเชื่อ ต่อมาร่วมหุ้นทำโรงภาพยนตร์ศรีวิศาลและได้ซื้อหุ้นไว้ทั้งหมด หลังจากนั้นได้สร้างโรงภาพยนตร์ชินทัศนีย์ ที่ถนนเจริญเมืองและซื้อกิจการรถเมล์วิ่งในตัวเมืองเชียงใหม่
งานการเมือง
นายเลิศ ชินวัตร เริ่มสนใจเล่นการเมืองท้องถิ่นเมื่อปี พ.ศ. 2510 เริ่มสมัครสมาชิกสภาจังหวัดเชียงใหม่และได้รับเลือกเป็นสมาชิกสภาจังหวัด เขตอำเภอสันกำแพง ในปี พ.ศ. 2512 ลงรับเลือกเป็นสมาชิกสภาผู้แทนราษฎรจังหวัดเชียงใหม่ในสังกัดพรรคพลังใหม่และได้รับเลือก แต่ในการเลือกอีกครั้งในปี พ.ศ. 2518 ไม่ได้รับเลือกตั้ง ก่อนจะวางมือไปหลังเหตุการณ์ 6 ตุลาคม พ.ศ. 2519
วัดท่าแขก (จังหวัดเลย)
วัดท่าแขก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 38 ไร่ 3 งาน 80 ตารางวา อาณาเขต ทิศเหนือจดแม่น้ำโขง มีที่ธรณีสงฆ์จำนวน 1 แปลง เนื้อที่ 12 ไร่ 90 ตารางวา
วัดท่าแขกสร้างเมื่อ พ.ศ. 2209 ในสมัยสมเด็จพระนารายณ์มหาราช กรุงศรีอยุธยาตอนปลาย โดยมีท้าวสุวรรณแผ้วพ่ายโอรสของพระเจ้าล้านช้างและบริวาร สร้างขึ้นเพื่ออุทิศส่วนกุศลถวายแด่พระมเหสีและพระธิดาของพระองค์ที่สิ้นพระชนม์เนื่องจากเรืออัปปางในระหว่างเดินทางไปเยี่ยมพระสหายที่นครจำปาสัก ต่อมา พ.ศ. 2436 เมื่อมีการย้ายเมืองเชียงคานมาตั้งเมืองใหม่ทางฝั่งขวาของแม่น้ำโขงได้ช่วยกันบูรณะวัดที่ชำรุดทรุดโทรม จน พ.ศ. 2469 พระอาจารย์เสาร์ กนตสีโล พระอาจารย์มั่น ภูริทตโต และพระอาจารย์ฝั้น อาจาโร ได้ธุดงค์มาพักที่วัดชั่วระยะหนึ่ง หลังจากนั้นได้กลายสภาพเป็นวัดร้าง จน พ.ศ. 2503 หลวงพ่อสอน ชนติโกมาจำพรรษาและบูรณะวัด กระทรวงศึกษาธิการประกาศยกวัดร้างเป็นวัดมีพระสงฆ์เมื่อวันที่ 14 มีนาคม พ.ศ. 2526
ภายในอุโบสถวัดท่าแขก มีพระพุทธรูป 3 องค์สกัดจากหินทรายทั้งก้อน เป็นพระพุทธรูปเก่าแก่และศักดิ์สิทธิ์ มีอายุประมาณ 300 กว่าปี
คนระห่ำภารกิจเดือด 2
คนระห่ำภารกิจเดือด 2 (Extraction 2) เป็นภาพยนตร์แอคชั่นระทึกขวัญสัญชาติอเมริกันที่ออกฉายใน ค.ศ. 2023 กำกับโดยแซม ฮาร์เกรฟและเขียนบทโดยโจ รุสโซ อิงจากนิยายภาพเรื่อง ซิวแดด โดยแอนเด พาร์คส์, โจ รุสโซ, แอนโทนี รุสโซ, เฟร์นันโด เลออน กอนซาเลซ และเอริค สกิลแมน เป็นภาคต่อของคนระห่ำภารกิจเดือด ใน ค.ศ. 2020 และคริส เฮมส์เวิร์ธ, กอลชิฟเทห์ ฟาราฮานี และอดัม เบสซา กลับมารับบทบาทของพวกเขาอีกครั้ง โดยมีโอลกา คูรีเลนโก, แดเนียล เบิร์นฮาร์ด, ตินาติน ดาลากิชวิลี และไอดริส เอลบา ร่วมแสดง
คนระห่ำภารกิจเดือด 2 ออกฉายทางเน็ตฟลิกซ์ ในวันศุกร์ที่ 16 มิถุนายน ค.ศ. 2023 ได้รับคำวิจารณ์ในเชิงบวก โดยได้รับคำชมด้านการแสดง (โดยเฉพาะเฮมส์เวิร์ธ) การถ่ายทำ การตัดต่อ และฉากแอ็คชั่น
เนื้อเรื่อง
หลังจากแทบเอาชีวิตไม่รอดในภารกิจครั้งก่อนของเขาที่อินเดีย ไทเลอร์ เรค (คริส เฮมส์เวิร์ธ) พักฟื้นจากอาการบาดเจ็บสาหัสและทำกายภาพบำบัด ทำให้เขาตัดสินใจวางมือจากงานรับจ้างเพื่อไปใช้ชีวิตในกระท่อมที่ออสเตรียกับสุนัขและไก่ของเขา ซึ่งต่อมา เขาได้รับการติดต่อจากชายแปลกหน้า (ไอดริส เอลบา) ซึ่งขอให้ช่วย Ketevan น้องสาวของ มีอา (โอลกา คูรีเลนโก) อดีตภรรยาของไทเลอร์ และลูก 2 คนของเธอคือ แซนโดร และนีนา ซึ่งปัจจุบันถูกคุมขังร่วมกับ ดาวิด ราดิอานี สามีของเธอซึ่งเป็นหัวหน้าแก๊งอันธพาลนากาซีที่เรือนจำทกาชิรีในจอร์เจีย ไทเลอร์เรียกตัว 2 พี่น้องคือ นิกและยาซ ให้กลับมาร่วมงานกับเขาและพวกเขาก็แทรกซึมเข้าไปในคุก พวกเขาพยายามพา Ketevan และลูก ๆ ของเธอออกไปโดยไม่ให้ ดาวิด รู้ตัว แต่ไทเลอร์บังเอิญเหยียบตุ๊กตาที่มีเสียงของนีนาทำให้ ดาวิด ตื่นขึ้นและส่งสัญญาณแจ้งเตือนไปยังนักโทษคนอื่น ๆ ที่ภักดีต่อเขา พวกเขาเผชิญหน้ากับไทเลอร์และทีมของเขาและเริ่มจลาจลบังคับให้พวกเขาต้องต่อสู้เพื่อหาทางออก ระหว่างการจลาจล ดาวิดโจมตีไทเลอร์และ Ketevan โดยไทเลอร์ฆ่าดาวิดอย่างโหดเหี้ยม
พอล โรบินสัน (นักฟุตบอลเกิดปี พ.ศ. 2522)
พอล วิลเลียม โรบินสัน (Paul William Robinson) เป็นอดีตผู้รักษาประตูชาวอังกฤษ เกิดวันที่ 15 ตุลาคม พ.ศ. 2522 เป็นเด็กฝึกหัดของลีดส์ ยูไนเต็ด ก่อนก้าวขึ้นมายึดตำแหน่งตัวจริงโรบินสันเล่นให้ลีดส์ 7 ปีก่อนที่ลีดส์ประสบปัญหาด้านการเงินทำให้ถูกขายไปให้สเปอร์ด้วยค่าตัว 1.5 ล้านปอนด์ ก่อนที่จะยิงประตูได้ในเกมส์ที่พบวัตฟอร์ดซึ่งเป็นการยิงในระยะ 80 เมตรทำให้เขาเป็นผู้รักษาประตูคนที่3ต่อจากปีเตอร์ ชไมเคิล และ แบร็ด ฟรีเดล ที่สามารถทำประตูได้ในลีกอาชีพของอังกฤษก่อนที่จะได้ลงเล่นนัดชิงฟุตบอลคาร์ลิ่ง คัพฤดูกาล 2007-2008 พบเชลซีก่อนที่จะเป็นสเปอร์ที่สามารถคว้าแชมป์ได้สำเร็จโดยโรบินสันมีส่วนในการป้องกันลูกสำคัญ และในฤดูกาล 2008-2009 โรบินสันถูกขายไปให้สโมสรฟุตบอลแบล็กเบิร์น โรเวอร์สด้วยค่าตัว 3.5 ล้านปอนด์ และตั้งแต่ปี 2016 ลงเล่นให้กับสโมสรฟุตบอลเบิร์นลีย์จนถึงปี 2017
แหล่งข้อมูลอื่น
1979
หน่วยอบรมประชาชนประจำตำบล
หน่วยอบรมประชาชนประจำตำบล มีชื่อย่อเป็นทางการว่า อ.ป.ต. เป็นหน่วยเผยแผ่พระพุทธศาสนาตัวอย่างในระดับตำบลของคณะสงฆ์ไทย ภายใต้การกำกับของมหาเถรสมาคม ก่อตั้งครั้งแรกในปี พ.ศ. 2518 โดยใช้สถานที่อันเป็นวัดที่ตั้งของเจ้าคณะปกครองคณะสงฆ์ระดับตำบล หรือวัดที่มีความพร้อมในการเผยแพร่พระพุทธศาสนาในตำบลนั้น ๆ เป็นที่ตั้งหน่วย ปัจจุบันหน่วย อ.ป.ต. มีจำนวนกว่า 5,922 หน่วย กระจายอยู่ในเกือบทุกตำบลในประเทศไทย โดยมีกองพุทธศาสนศึกษา สำนักงานพระพุทธศาสนาแห่งชาติ เป็นหน่วยงานหลัก ที่รับสนองงานการดำเนินงานของหน่วยอบรมประชาชนประจำตำบล ของมหาเถรสมาคมในปัจจุบัน
การจัดตั้งหน่วยอบรมประชาชนประจำตำบลครั้งแรก
หน่วยอบรมประชาชนประจำตำบล ก่อตั้งขึ้นในปี พ.ศ. 2518 โดยดำริของ สมเด็จพระพุทธโฆษาจารย์ (ฟื้น ชุตินฺธโร) อดีตกรรมการมหาเถรสมาคม เจ้าอาวาสวัดสามพระยา กรุงเทพมหานคร ซึ่งเป็นผู้เสนอโครงการเผยแผ่พระพุทธศาสนาในระดับตำบลต่อที่ประชุมมหาเถรสมาคม และมหาเถรสมาคมได้มีมติเห็นชอบ โดยได้มีการตราระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2518 ขึ้น โดยมีวัตถุประสงค์ให้พระสงฆ์เป็นผู้นำในการเผยแพร่พระพุทธศาสนา โดยใช้วัดเป็นศูนย์กลางในการจัดกิจกรรมต่าง ๆ ของชุมชน เพื่อช่วยประชาชนให้สามารถช่วยเหลือตัวเองได้ตามสมควรในด้านต่าง ๆ ตามกรอบการดำเนินงานที่กำหนดไว้ 8 ด้าน คือ
รางวัลหน่วย อ.ป.ต. ดีเด่น
มหาเถรสมาคมได้มีมติให้มีการมอบรางวัลหน่วยอบรมประชาชนประจำตำบลดีเด่น ประจำปี เพื่อเป็นการยกย่องหน่วย อ.ป.ต. ที่ปฏิบัติงานได้บรรลุวัตถุประสงค์ของมหาเถรสมาคมที่กำหนดไว้ในระเบียบมหาเถรสมาคม ว่าด้วยการตั้งหน่วยอบรมประชาชนประจำตำบล พ.ศ. 2518 และเพื่อเผยแพร่การทำงานของหน่วย อ.ป.ต. เหล่านั้น ให้เป็นแบบอย่างแก่หน่วย อ.ป.ต. อื่น ๆ
โดยมหาเถรสมาคม ได้มีมติให้มีการคัดเลือก หน่วย อ.ป.ต. ที่มีผลงานดีเด่นประจำปี จังหวัดละ 1 หน่วย โดยหน่วย อ.ป.ต. ที่ได้รับการคัดเลือกจะได้รับพัดประกาศเกียรติคุณ พร้อมใบประกาศเกียรติคุณจากสมเด็จพระสังฆราช ทั้งนี้ บางจังหวัดที่มีผลงานไม่เข้าหลักเกณฑ์ ก็อาจไม่ได้รับรางวัลหน่วย อปต. ดีเด่น ประจำปีนั้น ๆ ได้
สหภาพประชาชนมาร์แฮนอินโดนีเซีย
เปอร์ไมเรียกหลักการทางศาสนาของตนว่าลัทธิมาร์แฮน ขบวนการต้องการสร้างศาสตร์บริสุทธิ์ เช่น ความเชื่อแบบดั้งเดิมของชวาก่อนการเข้ามาของศาสนาฮินดูและศาสนาอิสลาม กลุ่มนี้สนับสนุนลัทธิชาตินิยมปัญจศีลของอินโดนีเซีย เปอร์ไมต่อต้านอิสลามในฐานะศาสนาของต่างชาติที่ขัดแย้งกับวัฒนธรรมชวา แม้จะปฏิเสธศาสนาฮินดูแต่ได้นำแนวคิดจากศาสนาฮินดูมาใช้อยู่มาก
ในเดือนกุมภาพันธ์ พ.ศ. 2491 ขบวนการปฏิวัติประชาชนที่นำโดยตัน มะละกาได้ก่อตั้งขึ้นโดยเปอร์ไมเป็นส่วนหนึ่งของขบวนการนี้ การต่อต้านอิสลามของเปอร์ไมทำให้พรรคนิยมอิสลามรวมตัวกัน ใน พ.ศ. 2497 ได้มีการประท้วงต่อต้านคำแถลงการณ์ของผู้นำเปอร์ไม เมย การ์ตาวินาตา มีผู้เข้าร่วมการประท้วงราวห้าแสนคน การจัดงานแต่งงานและงานศพแบบเปอร์ไมได้สร้างความเจ็บใจให้แก่องค์กรมุสลิม เปอร์ไมไม่ได้มีสถานะเป็นศาสนา
เนื้องอกของนิวโรเอ็กโตเดิร์มดั้งเดิม
เนื้องอกของนิวโรเอ็กโตเดอร์มอลดั้งเดิม (primitive neuroectodermal tumor, PNET) เป็นเนื้องอกร้ายของเซลล์สันประสาท พบได้น้อย ส่วนใหญ่พบในเด็กหรือผู้ที่อายุไม่กิน 25 ปี อัตรารอดชีวิตที่ 5 ปี อยู่ที่ 53%
ชื่อของเนื้องอกนี้มาจากการที่เซลล์ส่วนใหญ่ของเนื้องอกมาจากนิวโรเอ็กโตเดิร์มซึ่งไม่ได้พัฒนาและเปลี่ยนสภาพไปเป็นเซลล์ประสาทปกติ จึงมีลักษณะเป็นเซลล์ "ดั้งเดิม" (primitive)
แดนซิงวิทเดอะสตาส์
แดนซิงวิทเดอะสตาส์ (Dancing with the Stars) เป็นชื่อรายการชุดหนึ่งในหลายประเทศซึ่งอ้างอิงรายการ สตริกต์ลีคัมแดนซิง (Strictly Come Dancing) ของประเทศอังกฤษและเผยแพร่โดยบีบีซีสตูดิโอส์ หน่วยงานทางพาณิชย์ของสถานีโทรทัศน์บีบีซี รายการแดนซิงวิทเดอะสตาส์ฉบับปัจจุบันนั้นได้รับอนุญาตให้ผลิตในท้องที่ทั่วโลกมากกว่า 42 แห่ง ออสเตรเลียเป็นประเทศแรกที่ดัดแปลงรายการนี้มาผลิต และประสบความสำเร็จอย่างยิ่งยวดเมื่อดาริล โซเมอส์ (Daryl Somers) พิธีกรชาวออสเตรเลียผู้เจนสนาม ได้นำไปออกอากาศสดสัปดาห์ละครั้ง ท้องที่ที่รับรายการนี้ไปผลิตแล้วได้แก่ กรีซ เกาหลีใต้ โครเอเชีย ชิลี ญี่ปุ่น เดนมาร์ก ตุรกี นอร์เวย์ นิวซีแลนด์ เนเธอร์แลนด์ บอสเนียและเฮอร์เซโกวีเนีย บัลแกเรีย บราซิล เบลเยียม ปากีสถาน เปรู โปแลนด์ ฟินแลนด์ ฝรั่งเศส ยูเครน เยอรมนี รัสเซีย โรแมเนีย เลบานอน แลตเวีย เวียดนาม สเปน สโลวะเกีย สโลวีเนีย สวีเดน สหรัฐอเมริกา สาธารณรัฐเชก สาธารณรัฐประชาชนจีน ออสเตรีย อัลแบเนีย อาร์เจนตินา อิตาลี อินเดีย อินโดนีเซีย อิสราเอล เอสโตเนีย แอฟริกาใต้ และฮังการี ด้วยเหตุนี้ นิตยสาร เทเลวิชันบิสเนสอินเตอร์เนชันนัล (Television Business International) จึงจัดรายการนี้ว่าได้รับความนิยมมากที่สุดรายการหนึ่งในช่วงปี 2549 ถึง 2550
ในรายการแต่ละสัปดาห์ ผู้มีชื่อเสียงจะจับคู่เต้นรำทำเพลงกับนักเต้นลีลาศมืออาชีพ แล้วแข่งขันกับคู่อื่นโดยเต้นด้วยลีลาที่ออกแบบขึ้นและเต้นไปตามรูปแบบซึ่งกำหนดให้ไว้ก่อนแล้ว จากนั้น จึงได้รับคะแนนจากคณะกรรมการ ส่วนผู้ชมก็ได้รับอนุญาตให้ออกเสียงลงคะแนนให้แก่คู่ที่ตนชื่นชอบ การออกเสียงมีทั้งโดยโทรศัพท์และโดยวิธีออนไลน์ในบางท้องที่ คู่เต้นที่ได้รับคะแนนน้อยที่สุดจะถูกกำจัดออกไปจนกว่าจะเหลือสองหรือสามคู่สุดท้าย แล้วจึงแข่งขันกันเป็นนัดที่สุดเพื่อชิงรางวัลชนะเลิศ
ผู้เล่นในฟุตบอลเอเชียเยาวชนอายุไม่เกิน 23 ปี 2018
ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมใน ฟุตบอลเอเชียเยาวชนอายุไม่เกิน 23 ปี 2018. ทัวร์นาเมนต์นี้จะจัดขึ้นระหว่างเดือนมกราคม พ.ศ. 2561 ใน ประเทศจีน. มันเป็นการแข่งขันกลุ่มอายุ ยู-23 ครั้งที่สามซึ่งจัดขึ้นโดยสมาพันธ์ฟุตบอลเอเชีย. เนื่องจากทัวร์นาเมนต์ไม่ได้ถูกจัดขึ้นระหว่าง ปฏิทินการแข่งขันนานาชาติฟีฟ่า, สโมสรฟุตบอลไม่จำเป็นที่จะต้องปล่อยตัวผู้เล่น.
แต่ละทีมจะต้องส่งผู้เล่น 23 คนในผู้เล่นทีมชาติของพวกเขา. รายชื่อผู้เล่นเต็มทั้งหมดจะอยู่ด้านล่างนี้.
จีน
ผู้จัดการทีม: 🇮🇹 Massimiliano Maddaloni
กาตาร์
กาตาร์ได้ประกาศรายชื่อผู้เล่นของพวกเขาเมื่อวันที่ 1 มกราคม ค.ศ. 2018.
ผู้จัดการทีม: 🇪🇸 Félix Sánchez Bas
อุซเบกิสถาน
ผู้จัดการทีม: Ravshan Khaydarov
โอมาน
โอมานได้ประกาศรายชื่อผู้เล่นของพวกเขาเมื่อวันที่ 31 ธันวาคม ค.ศ. 2017.
ผู้จัดการทีม: Hamad Al-Azani
ญี่ปุ่น
ญี่ปุ่นได้ประกาศรายชื่อผู้เล่นของพวกเขาเมื่อวันที่ 26 ธันวาคม ค.ศ. 2017.
ผู้จัดการทีม: Hajime Moriyasu
เกาหลีเหนือ
ผู้จัดการทีม: Ju Song-Il
ไทย
ไทยได้ประกาศรายชื่อผู้เล่นของพวกเขาเมื่อวันที่ 1 มกราคม ค.ศ. 2018.
ปาเลสไตน์
ปาเลสไตน์ได้ประกาศรายชื่อผู้เล่นของพวกเขาเมื่อวันที่ 31 ธันวาคม ค.ศ. 2017.
Manager: Ayman Sandouqa
อิรัก
ผู้จัดการทีม: Abdul Ghani Shahad
จอร์แดน
จอร์แดนได้ประกาศรายชื่อผู้เล่นของพวกเขาเมื่อวันที่ 27 ธันวาคม ค.ศ. 2017.
ผู้จัดการทีม: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 Iain Brunskill
ซาอุดิอาระเบีย
ซาอุดิอาระเบียได้ประกาศรายชื่อผู้เล่นของพวกเขาเมื่อวันที่ 30 ธันวาคม ค.ศ. 2017.
ผู้จัดการทีม: 🇦🇷 Daniel Teglia
มาเลเซีย
มาเลเซียได้ประกาศรายชื่อผู้เล่นของพวกเขาเมื่อวันที่ 29 ธันวาคม ค.ศ. 2017.
ผู้จัดการทีม: Ong Kim Swee
เกาหลีใต้
เกาหลีใต้ได้ประกาศรายชื่อผู้เล่นของพวกเขาเมื่อวันที่ 5 มกราคม ค.ศ. 2018.
ออสเตรเลีย
ออสเตรเลียได้ประกาศรายชื่อผู้เล่นของพวกเขาเมื่อวันที่ 19 ธันวาคม ค.ศ. 2017.
ผู้จัดการทีม: Ante Milicic
ซีเรีย
ซีเรียได้ประกาศรายชื่อผู้เล่นของพวกเขาเมื่อวันที่ 1 มกราคม ค.ศ. 2018.
ผู้จัดการทีม: Mohand Al Faqir
เวียดนาม
เวียดนามได้ประกาศรายชื่อผู้เล่นของพวกเขาเมื่อวันที่ 30 ธันวาคม ค.ศ. 2017.
ผู้จัดการทีม: 🇰🇷 Park Hang-seo
มณฑลปราจิณบุรี
มณฑลปราจีนบุรี หรือ มณฑลปราจิณ อดีตมณฑลหนึ่งของไทยในระบบการปกครองแบบ มณฑลเทศาภิบาล ก่อตั้งขึ้นเมื่อ พ.ศ. 2436 โดยรวม 7 เมืองฝั่งตะวันออกเข้ามาอยู่รวมกันคือ
โดยมีเมืองปราจีนบุรีเป็นที่ว่าการมณฑล ต่อมาเมื่อมีการตัดเส้นทางรถไฟมาถึงเมืองฉะเชิงเทรา ประกอบกับเมืองฉะเชิงเทรามีราชการมากกว่าเมืองอื่น ๆ ในมณฑลและเพื่อเป็นการสะดวกแก่การปกครองและการบริหารราชการในมณฑลปราจิณ จึงโปรดเกล้าฯ ให้ย้ายที่ว่าการมณฑลจาก ปราจีนบุรี มาอยู่ที่ ฉะเชิงเทรา เมื่อวันที่ 8 มกราคม รัตนโกสินทรศก 121 ตรงกับ พ.ศ. 2445 ในสมัยที่ พระวรวงศ์เธอ พระองค์เจ้าอลังการ เป็นข้าหลวงมณฑลเทศาภิบาล
เมื่อ พระวรวงศ์เธอ พระองค์เจ้าอลังการ พ้นจากตำแหน่งข้าหลวงเทศาภิบาลมณฑลปราจิณในวันที่ 26 พฤศจิกายน รัตนโกสินทรศก 122 ตรงกับ พ.ศ. 2446 จึงได้โปรดเกล้าฯ ให้ พระเจ้าน้องยาเธอ กรมหมื่นมรุพงษ์ศิริพัฒน์ พระอนุชาต่างพระมารดาข้าหลวงเทศาภิบาล มณฑลกรุงเก่า มาดำรงตำแหน่งข้าหลวงเทศาภิบาลมณฑลปราจิณอีกตำแหน่งหนึ่งสืบต่อมาโดยให้ พระยาโบราณบุรานุรักษ์ รั้งตำแหน่งข้าหลวงมณฑลเทศาภิบาลกรุงเก่า
กระทั่งวันที่ 25 พฤษภาคม รัตนโกสินทรศก 125 ตรงกับ พ.ศ. 2449 พระบาทสมเด็จพระจุลจอมเกล้าเจ้าอยู่หัว ได้พระราชทานพระบรมราชานุญาตให้ พระเจ้าน้องยาเธอ กรมหมื่นมรุพงษ์ศิริพัฒน์ พ้นจากตำแหน่ง ข้าหลวงเทศาภิบาลมณฑลกรุงเก่า และให้ดำรงตำแหน่ง ข้าหลวงเทศาภิบาลมณฑลปราจิณเพียงตำแหน่งเดียว โดยได้พระราชทานสัญญาบัตรให้กับ พระยาโบราณบุรานุรักษ์ เป็นข้าหลวงมณฑลเทศาภิบาลมณฑลกรุงเก่าสืบต่อมา
ไดโปรโตดอน
ไดโปรโตดอน จัดอยู่ในสกุล Diprotodon มีรูปร่างลักษณะคล้ายตัววอมแบต แต่มีขนาดใหญ่กว่ามาก กล่าวคือ มีความสูงจากพื้นดินถึงหัวไหล่ประมาณ 2 เมตร ลำตัวยาว 3 เมตร น้ำหนักราว 3 ตัน ขณะที่วอมแบตทั่วไปสูงเพียง 25 เซนติเมตร ยาวเกือบ 1 เมตร และมีน้ำหนักราว 20-45 กิโลกรัมเท่านั้น
หม่อมอิน
หม่อมอิน (2365-8 เมษายน 2440) หม่อมใน สมเด็จเจ้าพระยาบรมมหาประยูรวงศ์ (ดิศ บุนนาค) และเป็นมารดาของ เจ้าพระยาภาสกรวงศ์ (พร บุนนาค)
ไดโปรโตดอน
ไดโปรโตดอน อาศัยอยู่ในพื้นที่ชุ่มน้ำเช่น ห้วยหนองคลองบึง ทั่วไป สาเหตุการสูญพันธุ์ของไดโปรโตดอน ปัจจุบันไม่มีข้อสรุปที่แน่นอน เนื่องจากนักบรรพชีวินวิทยามีทฤษฎีอยู่ 2 ทฤษฎี โดยทฤษฎีแรกเชื่อว่า มันสูญพันธุ์ไปเองโดยสาเหตุธรรมชาติ แต่อีกกลุ่มหนึ่งเชื่อว่าสูญพันธุ์เพราะถูกล่าจากมนุษย์ซึ่งเป็นบรรพบุรุษของชาวอะบอริจินส์ ซึ่งเป็นชนเผ่าพื้นเมืองของออสเตรเลีย ทั้งที่มีหลักฐานบ่งว่ามนุษย์เพิ่งอพยพมาสู่ออสเตรเลียครั้งแรกเมื่อ 5,000 ปีก่อนนี้เอง